**INDOKOLÁS**

**a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról szóló önkormányzati rendelethez**

A közúti közlekedésről szóló 1988. évi I. tv. 48. § (5) bekezdésében felhatalmazást kap a helyi önkormányzat képviselő-testülete - fővárosban a fővárosi közgyűlés - hogy rendeletben állapítsa meg a várakozási területek tekintetébenaz egyes díjköteles várakozási területeket, valamint azok kategóriáját,várakozási területenként vagy kategóriánként a díjköteles várakozási időszakot,a fizetendő várakozási díj mértékét,a díjköteles várakozás megengedett leghosszabb időtartamát,a díjfizetés alól mentesítettek, valamint a kedvezményes várakozásra jogosultak körét, a kedvezményes várakozási díj mértékét. A kizárólagos használatra vonatkozó jogosultság feltételrendszerének meghatározására a képviselő-testület jogosult.

**1. §**

Szükséges a rendelet bevezető részének módosítása, mivel felhatalmazó rendelkezésként időközben hatálytalanná vált jogszabályra utal. A jogalkotásról szóló 2010. évi CXXX. törvény 2019. március 15. napján hatályba lépett módosítása következtében lehetővé vált az önkormányzati rendeletek esetében a bevezető rész módosítása, így ezt jelen módosítás keretében indokolt megtenni.

**2. §**

A kizárólagos használatra vonatkozó rendelkezések megszüntetése miatt indokolt a melléklet módosítása.

**3. §**

Képviselői kezdeményezésre megszűntetésre kerül a közterületi fizető parkolóhely kizárólagos használata.

**4. §**

A rendelet hatályba lépését tartalmazza, tekintettel arra, hogy a Magyarország gazdasági stabilitásáról szóló 2011. évi CXCIV. törvény 32. §-a alapján „fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.”